
_START_ARTICLE_
Esplanade de La Défense (metrostation)
_START_SECTION_
Beliggenhed
_START_PARAGRAPH_
Stationen ligger langs esplanaden i La Défense-kvarter, hvoraf den har fået sit navn. Den er overdækket af en stor beholder, der fortrinsvis er et bassin og skabt af den græske kunstner Takis. Bassinet har en vandflade med ringe dybde, og i beholderen er placeret 49 mangefarvede lamper i højder mellem 3,50 og 9 meter.
_START_SECTION_
Historie
_START_PARAGRAPH_
Åbningen af stationen fandt sted den 1 april 1992 i forbindelse med den vestlige forlængelse af metrolinje 1 fra Pont de Neuilly til La Défense._NEWLINE_RATP foretrak den mindre bekostelige løsning at føre linjen over Pont de Neuilly i fri luft frem for i tunnel under Seinen, hvorfor stationen La Défense - Michelet, som planlægningsselskabet for Défence-området (EPAD) havde gjort forberedelse til i 1970'erne, er forblevet ubenyttet.
_START_SECTION_
Omgivelser
_START_PARAGRAPH_
I indgangspartiet og i gangene på stationen er opstillet statuer._NEWLINE_Enden af perronen i retning mod Paris ligger næsten i det fri, og man kan derfra se Triumfbuen på Place de l'Étoile henover stoppestedet ved den næste metrostation Pont de Neuilly._NEWLINE_Kultur- og udstillingscentret Moretti, som åbnede i september 2008, ligger ved udgangen fra stationen._NEWLINE_Stationen giver adgang til skyskraberne AGF - Athéna, CB21 (tidligere GAN) og CB31 (tidligere AXA).